সত্যজিত্&zwj; রায়ের হাত ধরে সিনেমায় আবির্ভাব ১ মে, ১৯৫৯৷ সম্প্রতি তিরাশিতে পা দিয়ে তিনশোর ওপর সিনেমার সঙ্গে যুক্ত হওয়ার পরেও সৌমিত্র চট্টোপাধ্যায় এখনও কর্মচঞ্চল৷ সিনেমা তাঁর পেশা, নাটক তাঁর প্যাশন৷ বহুবিধ চরিত্রে অভিনয় করেছেন তিনি- অপু, গঙ্গাচরণ, নরসিংহ, ফেলুদা বা তপন সিংহের ছবিতে সেই বিখ্যাত ময়ূরবাহন৷ নাটকের মঞ্চেও বার বার দর্শকদের মুগ্ধ করেছেন তিনি পাঁচ দশক ধরে- বিদেহী থেকে রাজা লিয়র, বিধি ও ব্যতিক্রম, টিকটিকি, ফেরা, নীলকণ্ঠ, নামজীবন, হোমাপাখি৷ এর পাশাপাশি সাহিত্যচর্চাও সমান তালে চালিয়ে গিয়েছেন সৌমিত্র৷ বিশেষত বাংলা কাব্যে রয়েছে তাঁর স্বকীয় ছাপ৷ এই বহুমুখী প্রতিভাকে দুই মলাটের মধ্যে ধরার চেষ্টা করা হয়েছে এই বইটিতে৷